Diari Oficial de la Generalitat Valenciana


Sumari del DOGV 6374, del 11-10-2010 (2010/10887)

RESOLUCIÓ de 5 d'octubre de 2010, de la Conselleria de Solidaritat i Ciutadania, per la qual s'aprova l'excepció a l'exercici del lloc de tresoreria de l'Ajuntament de Requena.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6374

Data del DOGV
:   11-10-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/10394


Data del document
:   05-10-2010

Organisme emissor
:   Conselleria de Solidaritat i Ciutadania

Tipus de document
:   Resolució

RESOLUCIÓ de 5 d'octubre de 2010, de la Conselleria de Solidaritat i Ciutadania, per la qual s'aprova l'excepció a l'exercici del lloc de tresoreria de l'Ajuntament de Requena. [2010/10493]  
L'Ajuntament de Requena va acordar en sessió plenària celebrada el dia 14 de juny de 2010 sol·licitar a esta Conselleria de Solidaritat i Ciutadania autorització perquè les funcions del lloc de tresoreria de la dita corporació siguen exercides per un funcionari de la corporació degudament qualificat.  
L'ajuntament esmentat té el lloc de secretaria classificat en classe primera i es tracta d'un municipi amb una població inferior a 50.000 habitants   
En l'actualitat este lloc de treball es troba vacant.  
Consten en l'expedient certificats, expedits per la secretaria general de la corporació, acreditatius de la població municipal així com del tràmit d'audiència i el en resultat.  
Vist l'article 168.2 de la Llei 8/2010, de 23 de juny, de la Generalitat, de Règim Local de la Comunitat Valenciana, que admet excepcionalment que l'òrgan competent en matèria d'administració local puga autoritzar l'exercici del lloc de tresoreria per funcionari de la corporació degudament qualificat en municipis amb població inferior a 50.000 habitants o pressupost inferior a 97.687.995 euros.   
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes pels articles 164.4 de la Llei 8/2010, de 23 de juny; 2.2 d) i 9 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als Funcionaris d'Administració Local amb Habilitació de Caràcter Nacional, resolc:  
Autoritzar l'exercici del lloc de tresoreria de l'Ajuntament de Requena a un funcionari de la corporació degudament qualificat. Esta dispensa es farà constar en la relació, o si és el cas, catàleg de llocs de treball de la corporació.   
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 5 d'octubre de 2010.- El conseller de Solidaritat i Ciutadania: Rafael Blasco Castany.